Фатирын мәчесенә мирас итеп калдыра

	Мурманскида яшәүче өлкән яшьтәге ханым фатирын мәчесенә калдырырга карар иткән. Бу хакта пенсионер ханымның оныгы “Вечерний Мурманск” басмасына сөйләгән. Мираска өметләнгән  оныкны (яшь хатынны)  картәнисе фатирын законлы нигездә яраткан җәнлегенә калдыра аламы  дигән сорау борчыган.	 Русияле яшь хатын бу сорауны “Нотариуста приемда” рубрикасында язган. “Мин әле картәниемнең фатирында яшим, – дип яза ул. – Картәнием бөтен милкен паспорты булган нәселле песиенә калдырмакчы. Бу очракта мин мотлак рәвештә аның  мәчесен ташламасмын, дигән фикердә ул. Моңа бәйле ике соравым бар. Закон буенча күчемсез милекне җәнлеккә мирас итеп калдырырга буламы? Әгәр дә  бу мөмкин хәл икән, миңа, картәнием фатирында яшәп,  мәчене опекага алырга мөмкинме? Дөресен генә әйткәндә, картәнием чын сөйлиме – юкмы икәнне аңламыйм. Әмма шулай да бу сорауны алдан өйрәнергә булдым”.  
	Әлфия Шакирҗанова	
Өмет

	№ --- | 29.01.2021	


